  Наталья Тетерина Можгаын карлэн тӧроез интые вожвылъяськон кутскиз. Со сярысь муниципалитетлэн пресс-службаез ивортэ. Конкурсэ пыриськон понна ужкагазъёсты кутон 3–17 куартолэзе мыноз. Соосты ужан нуналъёсы 9 часысен 16 часозь таӵе адресъя сётыны луоз: Можга кар, Можгинской урам, 59-тӥ юрт, 307 но 309 номеро кабинетъёс. Ачиз вожвылъяськон кенешон амалэн 30-тӥ куартолэзе Ижкарын Удмуртилэн тӧроезлэн резиденцияз ортчоз. Конкурсэ пыриськыны мылкыд карисьёслы куд-ог ужкагазъёсты асьсэлы ваёно луоз. Соослэн лыдметэнызы тодматскыны луэ. Тодэ вайытом, Можгалэн азьвыл тӧроез Алексей Шишов интыужысьтыз 4-тӥ оштолэзе ас мылкыдызъя кошкиз. Карлэн кивалтӥсезлэсь ужзэ быдэсъясе Константин Кодесников юнматэмын вал. Тегъёс: Политика Можга Удмуртия тӥрлык  